Ғатаулла Алтынғужин

Ғатаулла Алтынғужин (?—1865) — башҡорт дин әһеле. Каруанһарай мәсете имам-хатибы (1846—1865).

 Биографияһы 
1831 йылдың авгусында Ырымбур губернаһы идаралығы указына ярашлы Стәрлетамаҡ өйәҙенең Аллағыуат ауылыХәҙерге Үрге Аллағыуат йәки Түбәнге Аллағыуат йәмиғ мәсетендә имам-хатип һәм мөҙәрис итеп раҫлана.

1846 йылдың йәйендә Ырымбурҙағы яңы төҙөлгән Каруанһарай мәсетендә мулла вазифаһын башҡарырға рөхсәт ала. 1847 йылдың 4 ноябрендәге указға ярашлы яңы мәхәлләгә рәсми рәүештә күсерелгән.

1850 йылдың 4 мартыдағы Ырымбур губернаһы идаралағы указына ярашлы Башҡорт-мишәр ғәскәренең өлкән ахуны дәрәжәһендә раҫлана. Төп бурыстарынан башҡа, Ғатаулла Алтынғужин хәрби ведомствоһы мәктәбендә, 1-се һәм 2-се өйәҙ мәхәлләһе училищеларында, Каруанһарай мәктәбендә башҡорт балаларына төрки теле һәм ислам тәғлимәте буйынса дәрестәр бирә. Шулай уҡ Ырымбур мосолман диниә назараты йомоштары буйынса тәфтишселек эштәрен алып бара, Ырымбур ҡала төрмәһенә тотҡондарға дини йолаларҙы үтәр өсөн барып йөрөй.

Ырымбур мосолман диниә назараты мөфтөйө Ғәбделвәхит Сөләймәнов вафат булғандан һуң, 1862—1864 йылдарҙа был юғары шәйех-әл-ислам вазифаһына кандидат булараҡ ҡарала.

 Иҫкәрмәләр 

 Әҙәбиәт 
 Денисов Д. Н. Мусульманская община Караван-Сарайской мечети // Этническая история и духовная культура башкир Оренбуржья (к 160-летию основания Караван-Сарая). / Под общ. ред. В. В. Амелина. — Оренбург, 2007, с. 7—13.

 Һылтанмалар 


Категория:Башҡорт дин әһелдәре
Категория:Мәҙрәсә мөҙәристәре